**НЧ”НИКОЛА ЙОНКОВ ВАПЦАРОВ 1909Г.” ГРАД Ветово**

ОТЧЕТ

ЗА ДЕЙНОСТТА НА ЧИТАЛИЩЕТО ЗА 2020 ГОДИНА

 Дълбоката взаимовръзка с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото.

 През своята многолетна история нашето читалище се уповава на своите корени, като национална, социална, културна, образователна и информационна организация и отговаря на предизвикателствата на днешния свят. То организира своята дейност като стриктно спазва Закона за Народните читалища и Устава на читалището, ръководи се от своя върховен орган и от законно избраното читалищно настоятелство.

 **ОСНОВНИ ДЕЙНОСТИ:**

**1.Библиотечна дейност:** тя е формата чрез, която читалището реализира задачата си за разширяване и обогатяване на знанията и интереса към наука, изкуство и култура у местното население.
 Библиотеката е съвременна, модернизирана, разполагаща с компютърна зала по Глобални библиотеки, инсталиран е библиотечен софтуер е-Lib, до момента са обработени 8 820 библиотечни единици, включена е в обединен каталог в интернет, предлагаща автоматизирани електронни услуги. Тя разполага с 21 314 тома. През отчетния период са закупени 408 тома нова литература. Библиотеката разполага с богата енциклопедична сбирка от различни сфери и жанрове, която се ползва основно от ученици в учебния им процес. Читателите за 2020 година са 372, посещенията са 4 700, посещения в читалня - 1625, раздадена литература - 6 331 /заемна за дома/, периодични заглавия - 3, потребители на информационен център - 41, уникални потребители – 23. Библиотеката през 2020 година спечели проект по програма „Българските библиотеки съвременни центрове за четене и информираност.

Партньори на читалището през отчетния период са:
Запасно войнство, Пенсионерски съюз, БЧК, ЦОП”Смело сърце”.
 **ЛЮБИТЕЛСКО ТВОРЧЕСТВО**

Към читалището работят постоянни и временни любителски колективи.

 **Постоянни колективи:** СВГ”Детелина”, която до началото на годината в продължение на почти 30 години беше ръководена от Цветанка Петрова, а към този момент вече от Цветелин Димитров, който е ръководител и корепетитор на групата; ФГАФ „Росна китка” с ръководител Петранка Стойкова; ДТС „Веселие„ с хореограф Цветомир Петров; ТС ”Веселие” с хореограф ЦВ. Петров; Театрален състав „Усмивка” с ръководител Янка Колева; Състав за художествено слово с ръководител Янка Колева; Детска работилница „Сръчко”, която се води от Валентина Попова и Надежда Георгиева.

 **Временни** **групи:**

Коледарска и Лазарска – сформират се преди празниците и спазват традициите и обичаите на празника.

Дейност: През отчетния период в началото на годината се отпразнуваха, както винаги по традиция „Деня на родилната помощ”, Празника на лозаря, ”Поклон пред Апостола”, „Баба Марта бързала мартенички вързала” - раздаване на мартеници, Деня на самодееца беше отбелязан с концерт на любителските колективи, осмомартенски празник ”За тебе мамо”.

 Литературен клуб „Христо Вишанов” през изтеклата година има три сбирки. Едната беше по разширена и на нея се разгледа стихосбирката на Димитър Георгиев „Стихове в рими за приятели любими”, а на другите две, както обикновено творците четоха свои стихове.
 Подобаващо беше отбелязан 111 Рожден ден на читалището с голям концерт, който ни върна в миналото, представи историята до днес, показа и настоящето, а във фоайето беше подредена изложба на снимки, грамоти, призове от участия, предмети и всичко направено в читалището през годините и съхранено и до днес, което е пример за приемственост между поколенията. Лятната работа с деца тази година беше само през месец август. Тя включваше детско кино, млад готвач, лятна читалня, млад художник, моето творение, витрини в библиотеката във връзка със бележити дати и годишнини. Беше отбелязан и деня на будителите. Групите през изтеклата година са участвали в няколко онлайн фестивала. „Национален фестивал на кешкека и народните умения Радилово – 2020”; НФФ „Цветна плетеница”; Фолклорен събор „Хоро се вие, песен се пее” – с. Миланово; Поетичен конкурс „Доброглед” – 2020.

 Направеното през тази година не е достатъчно, но задоволително в предвид Ковид пандемията, която попречи много на нашата работа. Надяваме се, че всичко ще отмине и ще се върнем към нормалната си работа. Ще работим и ще постигаме по добри резултати, за да бъде читалището отново притегателен център за хора от различни възрасти и етноси. Читалищните работници, със своето отношение към работата и компетентността си ще работят за едно устойчиво, съвременно развитие на читалищната дейност.